# data[].attributes.attachment_link.readable_text
Kokonaisuuden keskeiset sisällöt ovat:

vahvuudet, valmiudet ja kiinnostuksen kohteet

oman osaamisen jäsentely ja konkretisointi

oman osaamisen seuraaminen ja arviointi

Ennakkotehtävä

Tämä ennakkotehtävä orientoi opiskelijoita miettimään millaista työtä he haluaisivat tehdä ja millaisia eri tehtäviä on tarjolla. Ennakkotehtävän havaintoja ja tietoa voi hyödyntää monessa muussa Sampo-sivuston tehtävässä.

Ohjeista opiskelijoita etsimään kolme "unelmatyöpaikkaa", johon he voisivat hakea. Itseä kiinnostavia työtehtäviä voi löytää myös työelämässä jo olevien uratarinoista. Pyydä opiskelijoita kuvaamaan työtehtävä (valokuva, video, sanallinen kuvaus, kollaasi tms.).
Työtehtäviä ja uratarinoita voi etsiä esimerkiksi seuraavista lähteistä:
Vahvuudet, valmiudet ja kiinnostuksen kohteet

Tämän kokonaisuuden tavoitteena on auttaa opiskelijaa tunnistamaan ja sanoittamaan omaa osaamistaan opiskeltavan alan näkökulmasta sekä tulevaisuuden työelämässä tarvittavia taitoja ja osaamisia.

Tehtävä 1: Taitobingo

Tämä tehtävä tuo esille erilasia yleistaitoja, joita tarvitaan monissa eri työtehtävissä ja
ammateissa. Näitä taitoja hankitaan koko elämän ajan ja myös muualta kuin oppilaitoksista.
Taitobingosta on kolme eri versiota.

Opiskelijat voivat valokuvata tai kirjoittaa ylös havaintojaan eri taidoista ja osaamisista, joita
tarvitaan tai joita heillä on opetustilanteissa, työssäoppimisjaksolla ja vapaa-ajan
harrastuksissa.

Tavoite: tavoitteena on saada opiskelija tunnistamaan omia osaamisiaan ja vahvuusalueitaan,
ja toisaalta näkemään mitä taitoja hänen kannattaisi kehittää. Tehtävä auttaa opiskelijoita
näkemään, että erilaisissa tehtävissä vaaditaan ja tarvitaan erilaisia osaamisia.

Vinkki: lomakkeessa olevia osaamisia voi muokata ja keksiä lisää voitte esimerkiksi miettiä
yhdessä tiettyyn alaan liittyviä taitoja ja osaamisia.

Vaihtoehtoinen toteutustapa: lomakkeen sijasta taitoja ja osaamisia voidaan käydä läpi
esimerkiksi konkreettisen työstentelyn kautta. Opiskelijat voivat valokuvata tai kirjoittaa ylös
havaintojaan eri taidoista ja osaamisista, joita tarvitaan tai joita heillä on opetustilanteissa,
työssäoppimisjaksolla ja vapaa-ajan harrastuksissa.

Tehtävä 2: Osaamisidentiteetti

Tehtävässä voi pohtia rooleja, osaamisia ja taitoja joko koskien yhtä työpäivää tai pidempää
ajanjaksoa (esim. 1-2 viikkoa) opiskelijan koulutussopimustyöpaikassa tai
oppisopimustyöpaikassa. Tehtävässä voi pohtia myös eri rooleja työelämän
ulkopuolella (vapaa-aika).

Tavoite: harjoituksen tavoitteena on saada opiskelija tunnistamaan eri (työ)rooleihin kytkeytyvä osaaminen ja taidot sekä tehdä ne näkyväksi.

Tehtävä 3: Tulevaisuuden ammattiminä

Tehtävässä yhdistyvät tulevaisuuden työelämän ja siinä tarvittavien taitojen pohtiminen
luovasti.

Tavoite: tavoitteena on herättää opiskelija pohtimaan sitä, millä tavalla työelämä ja hänen
nyt opiskelemansa ala mahdollisesti tulevat muuttumaan ja millaiset taidot ja osaamiset
ovat muutoksessa tärkeitä.

Tehtävä 4: Vahvuuksien tunnistaminen

Osallistujat valitsevat tarjolla olevien vahvuustyökalujen (sanakortit, kuvakortit, sanalistat) avulla 3 tärkeintä vahvuuttaan. Keskustellaan 2-3 hengen ryhmissä, miten on voinut hyödyntää näitä vahvuuksia omalla työurallaan eri tehtävissä. Opiskelijoiden kanssa pohditaan, miten he ajattelevat voivansa hyödyntää vahvuuksia opiskelemansa alan työtehtävissä/TET-jakson työtehtävissä (tai jos on jo kokemus työstä/harjoittelusta).

Tavoite: tavoitteena on auttaa opiskelijoita tunnistamaan ja nimeämään omia vahvuuksiaan, sekä pohtimaan, miten he voisivat hyödyntää vahvuuksiaan opinnoissaan sekä työelämässä.

Oman osaamisen jäsentely ja konkretisointi

Tämän kokonaisuuden tavoitteena on auttaa opiskelijaa tunnistamaan aiemmin hankittua osaamista ja jäsentelemään ja konkretisoimaan omaa osaamista ja sen suhdetta opintoihin ja työelämään. Katso vinkkejä digitaalisten työkalujen hyödyntämiseen osaamisen esittämiseen ja seuraamiseen Digivinkeistä.

Tehtävä 1: Ammattillisen osaamisen käsi

Harjoitusta voidaan hyödyntää osaamisen arviointiin ja soveltaa esimerkiksi aiemman
opitun osaamisen tunnistamiseen. Osaamisen käsi voidaan piirtää esim. paperille tai tehdä
digitaalisesti.

Tavoite: kartoittaa yhdessä opiskelijan kanssa hänen osaamistaan ja suunnitella osaamis-
tavoitteet.

Tehtävä 2: Osaamisen mind map

Harjoituksessa opiskelija laatii mind mapin omasta elämänkentästään: mitä alueita hänen
elämäänsä kuuluu ja mitä osaamista hän on miltäkin alueesta saanut?

Tavoite: konkretisoida ja tehdä näkyväksi opiskelijalle elämän eri osa-alueet kokonaisuutena
sekä miten osaaminen ja sen hankkiminen kytkytyy eri osa-alueisiin.

Tehtävä 3: Työnantajien odotukset työntekijältä

Työnantajien odotuksia työntekijöiltä voidaan kerätä eri lähteistä. Opiskelijoiden kanssa voidaan tutustua esim. MOL-sivuihin, työnantajien sivuihin tai käydä haastattelemassa työnantajia. Voidaan myös jakaa opiskelijoille täysin satunnainen ominaisuus, jonka pohjalta keskustellaan pareittain tai pienryhmissä. Keskustelussa voidaan pohtia esim. mitä nämä ominaisuudet käytännössä tarkoittavat? Miten niitä voi osoittaa työpaikalla käytännössä?

Tavoite: tavoitteena on auttaa opiskelijoita pohtimaan, minkälaisia ominaisuuksia eri alojen työnantajat arvostavat työntekijöissä sekä hahmottamaan, onko näitä ominaisuuksia itsellä, tai miten näitä ominaisuuksia voisi kehittää. Lisäksi pohditaan konkreettisia tapoja tuoda ominaisuuksia esiin esim. työhakemuksessa, haastattelussa, portfoliossa sekä työssäoppimis- tai TET-jaksolla.

Oman osaamisen seuraaminen ja arviointi

Tämän kokonaisuuden tavoitteena on auttaa opiskelijaa seuraamaan oman osaamisen edistymistä suhteessa alan tutkintovaatimuksiin.

Tehtävä 1: Osaamisen kehittymisen seuraaminen

Hyödynnä opiskelijoidesi kanssa osaan.fi-sivustoa osaamisen tunnistamiseen ja kehittymisen seuraamiseen. Sivustolla osaamisen arviointi tehdään tutkinnoissa edellytettyjen ammattitaitovaatimusten perusteella. Tutkinnon tai tutkinnon osan tai osien suorittamisessa huomioidaan aiempi osaamisesi, joka voi olla hankittu esimerkiksi työssä, opinnoissa tai muussa toiminnassa. Arvioinnista saatavaa yhteenvetoa voi hyödyntää esim. HOKSin tekemisessä, opintojan henkilökohtaistamisessa, osaamisen edistymisen seuraamisessa sekä työhakemuksen tekemisessä.

Tavoite: opiskeltavan alan ammattitaitovaatimusten läpikäynti opiskelijan kanssa ja opiskelijan tämänhetkisen osaamisen kartoitus suhteessa vaatimuksiin.

Katso vinkkejä digitaalisten työkalujen hyödyntämiseen osaamisen esittämiseen ja seuraamiseen Digivinkeistä.

Tehtävä 2: Henkilökohtaisen osaamisen kehittymisen suunnitelman - HOKS

Perehdytä opiskelijasi oman HOKSinsa seuraamiseen ja arviointiin. Noudata oman organisaatiosi ohjeistusta. Tarkempia tietoja HOKSista ja henkilökohtaistamisesta löydät esimerkiksi: http://minedu.fi/henkilokohtaistaminen

Tavoite: opiskelija ymmärtää HOKSin merkityksen ja osaa seurata sitä.

Katso vinkkejä digitaalisten työkalujen hyödyntämiseen osaamisen esittämiseen ja seuraamiseen Digivinkeistä.

# data[].attributes.attachment_link.description
Kokonaisuuden keskeiset sisällöt ovat: vahvuudet, valmiudet ja kiinnostuksen kohteet oman osaamisen jäsentely ja konkretisointi oman osaamisen seuraaminen ja arviointi Tämä ennakkotehtävä orientoi opiskelijoita miettimään millaista työtä he haluaisivat tehdä ja millaisia eri tehtäviä on tarjolla. Ennakkotehtävän havaintoja ja tietoa voi hyödyntää monessa muussa Sampo-sivuston tehtävässä. Ohjeista opiskelijoita etsimään kolme "unelmatyöpaikkaa", johon he voisivat hakea.

# data[].attributes.body
Mitä mieltä olet menetelmästä?
Mistä pidit?
Löysitkö kehitettävää?

# data[].attributes.body
Mitä mieltä olet menetelmästä?
Mistä pidit?
Löysitkö kehitettävää?

# data[].attributes.body
OSAAMISEN KÄSI

Kuva: Osaamisen käsi uraohjauksen menetelmänä. (Muokattu Osata-hankkeen materiaalista, ks. Ammatillisen osaamisen käsi -harjoitus:https://osata.fi/materiaalit/sampo-osaaminen/.)

# data[].attributes.body
Listaa kunkin ympyrän kohdalle kolme sinuun pätevää asiaa: mitä rakastat, mitä maailma tarvitsee, mistä sinulle voidaan maksaa sekä missä olet hyvä?

Täytä kaikki ympyrät ja ala tutkia leikkauspisteitä.Nämä kuvaavat palkkatyötä, intohimoa, kutsumusta sekä erikoisosaamista. Miten voisit nämä kaksi asiaa yhdistää?

Viimeiseksi poimi löytämistäsi mahdollisuuksista kolme parasta. Mitä muutoksia voisit tehdä elämääsi päästäksesi lähemmäs elämän tarkoitusta?

Lähde: Garcia, H. & Miralles, F. (2017) Ikigai. Pitkän ja onnellisen elämän salaisuus japanilaisittain. Gummerus.

# data[].attributes.headline
MENETELMÄ 2. IKIGAI - ELÄMÄN TARKOITUS JAPANILAISITTAIN

# data[].attributes.subject
MENETELMÄ 2. IKIGAI - ELÄMÄN TARKOITUS JAPANILAISITTAIN

# data[].attributes.body
Se mihin todella kannattaa elämässä keskittyä, löytyy omien intohimojen, toisten ihmisten tarpeiden, parhaan osaamisen ja oman toimeentulon mahdollistamisen leikkauspisteestä eli IKIGAISTA. Ikigai tarkoittaa olemassaolon syytä tai elämän tarkoitusta. Se on voima, joka ajaa elämässä eteenpäin. Sen ei tarvitse olla työ, vaan ihan mikä tahansa intohimo.

Ikigain avulla voi miettiä, mikä on itselle tärkeää ja se kannustin, minkä vuoksi nousta aamulla. Ikigain avulla voi etsiä onnellisuutta, elämän merkityksellisyyttä.

Jokaisella on omat luontaiset mielenkiinnon kohteet sekä vahvuudet, joiden ohittaminen tekisi elämän tarkoituksen saavuttamisen mahdottomaksi.

Kenelle/minkä tyyppiselle asiakkaalle menetelmä sopii ja mihin tilanteeseen?

Ammatinvaihtajalle, aikuiselle, jolla jo jonkin verran työkokemusta.

Asiakkaalle, joka pohtii omaa työnkuvaansa.

Mihin uraohjauksen teorioihin menetelmä linkittyy?

Sosiodynaamisenteorianohjaukseen ja elämänkenttään.

Elementtejä myös toivokeskeisestä uraohjauksesta ympäröivän yhteiskunnan mukaan ottamisena.

Elementtejä Superin elämänkaaren elämänkentästä.

Mikä on ohjauksen tavoite ja ohjattavan tarve?

Asiakkaalle, joka etsii elämän tarkoitusta ja sisältöä elämään millä tahansa elämänkentän alueella.

Mitä huomioitavaa menetelmää hyödynnettäessä: miten toteutetaan, miten puretaan, miten jatkotyöstetään, miten käytetään osana tavoitteellista ohjausprosessia?

Harjoite vaatii aikaa ja pohdintaa.

Toimii parhaiten kotitehtävänä, jolloin tehtävä voidaan purkaa seuraavalla ohjauskerralla.

Jos asiakas löytää leikkauspinnoista elementtejä yhdistäviä tekijöitä, hän voi työstää näitä asioita eteenpäin: Miten niitä voisi saada elämään enemmän, mihin panostan jatkossa työssä ja muussa elämässä?

Miten arvioitte menetelmän käytettävyyttä?

Menetelmää käytetään esim. työuupumuksen syitä avattaessa.

Asiakas pohtii ja löytää itselleen merkityksellisiä asioita ja miettii, miten tuoda niitä enemmän elämään.

Ikigai on eräänlainen kompassi, jonka avulla voi seurata itselle merkityksellistä suuntaa elämässä tai uralla.

# data[].attributes.body
Tarkoituksena tehdä tilannearvio ohjattavan tämänhetkisistä osaamisista. Tavoitteena kartoittaa osaaminen ja suunnitella, mitä osaamista pitää vielä kehittää tai hankkia (osaamistavoitteet).

Osaamisen käden voi esimerkiksi piirtää paperille, jotta voidaan miettiä yhdessä tämänhetkistä osaamista ja tulevia osaamistavoitteita. Ohjattava piirtää paperille käden, jonka avulla hän kuvaa kuutta eri osa-aluetta osaamisestaan ja elämästään.

Tehtävää voidaan myös tarkastella värien kautta: vihreällä kirjoitetaan se, mitä osaa nyt, punaisella taas, mitä haluaisi osata vielä lisää. Harjoitusta on käytetty erityisesti ammatillisen osaamisen tunnistamisessa opintojen aikana.

Tarvikkeet: paperia (A4) ja kynä (voi olla myös värikyniä, esim. punainen kuvaamaan kehittämistarpeita, vihreä kuvaamaan jo olemassa olevia asioita). Aikaa tarvitaan noin 20–30 minuuttia.

TAHTO (peukalo)

Mitä haluan saavuttaa?

Mitä olen valmis tekemään?

Mitä uskon voivani saavuttaa?

TIETO (etusormi)

Oppi, asiantuntemus.

Mistä tiedän, mitä tiedän?

Mitä haluan oppia?

TAITO (keskisormi)

Miten osaan hyödyntää tietojani?

Mitä osaan käytännössä?

KOKEMUS (nimetön)

Missä olen asiantuntija?

Työkokemus, elämänkokemus?

Toiveet tulevasta?

VERKOSTOT (pikkurilli)

Keitä tunnen?

Miten seuraan alaani?

VOIMAVARAT (ranne)

Mikä innostaa minua?

Mistä saan voimaa?

Miten voin?

Missä tarvitsen apua?

Kenelle/minkä tyyppiselle asiakkaalle menetelmä sopii ja mihin tilanteeseen?

Sopii sekä yksilö- että ryhmätyöskentelyyn.

Sopii ohjattaville, joka kaipaa visuaalista selvennystä tilanteeseensa.

Sopii esimerkiksi nuorille ammatillisen koulutuksen opiskelijoille oman osaamisen tunnistamisen ja sanoittamisen välineeksi. Voi kuitenkin käyttää myös aikuisten kanssa ja erilaisissa ohjaustilanteissa sekä erilaisissa elämänvaiheissa uraohjauksessa.

Menetelmä on kätevä esimerkiksi ohjauksen alkuun: nopeasti asian ytimeen, mutta ei liian työläs tai monimutkainen menetelmä käyttää. Toisaalta sitä voi käyttää myös eräänlaisena loppuyhteenvetona.

Mihin uraohjauksen teorioihin menetelmä linkittyy?

Elementtejä ainakin seuraavista teorioista/lähestymistavoista:

sosiodynaaminen teoria: minuuden tarkastelu ja itsereflektiivisyys sekä voimavarakeskeisyys (ranne)

kognitiiviset teoriat: missä minä olen hyvä, missä olen onnistunut, mistä olen saanut hyvää palautetta

ratkaisukeskeisyys, erityisesti jos ajatellaan tulevia osaamistavoitteita (missä pitää vielä kehittyä)

life design

Superin elämänkaari: elämänkenttä

Mikä on ohjauksen tavoite ja ohjattavan tarve?

Jäsentää tilannetta, huomata ja tuoda näkyväksi ohjattavan osaamista ja mahdollisesti myös osaamisen kehittämisen tarpeita.

Mitä huomioitavaa menetelmää hyödynnettäessä: miten toteutetaan, miten puretaan, miten jatkotyöstetään, miten käytetään osana tavoitteellista ohjausprosessia?

Toteutus kynä-paperi-menetelmällä: asiakas saa itse kirjata, eri väreillä asioita, mitä tulee mieleen. Purku keskustellen, ehkä tulee vielä uusia asioita mieleen. Keskustelun lomassa luonnollisesti esille jatkotyöstön kohteita: Olisiko jokin asia, mistä pitäisi selvittää lisää/kiinnostaisiko joku kurssi/kiinnostaisiko jokin tietty taho, johon voisi olla yhteydessä jne.

Miten arvioitte menetelmän käytettävyyttä?

Visuaalisuus toimii monilla ohjattavilla, koska tuo asioita eri tavalla näkyväksi. Toimii myös keskustelun välineenä hyvin. Menetelmän vahvuutena on sen monipuolisuus.

Keskeistä on itsetuntemuksen lisääminen, itsereflektio, oman osaamisen sanallistaminen ja ohjattavan itsetunnon kohottaminen.

Mahdollista käyttää myös tulevan toiminnan suunnittelun välineenä. Menetelmällä on mahdollista pohtia ohjauksen seuraavia askeleita, kun mietitään osaamistavoitteita ja kehittämistarpeita.